Amparo Marco confirma que Escala a Castelló es realitzarà anualment\nL'alcaldessa ha donat un balanç positiu a les xifres de turisme en Castelló durant l'estiu i ha afirmat que els hotels han arribat a un 80% d'ocupació\nL’alcaldessa de Castelló, Amparo Marco Gual, ha anunciat avui les xifres relacionades amb el turisme en l’estiu de 2018, donant un balanç positiu a la política turística de la ciutat. A més a més, Marco ha afirmat que l’esdeveniment ‘’Escala a Castelló’’ ha sigut molt positiu, confirmant que es celebrarà anualment el segon cap de setmana de la Setmana Santa. Al costat de Marco s’ha situat la regidora de Turisme, Patricia Puerta, que ha recordat als assistents que demà a Madrid tindrà lloc la presentació de ‘’Castelló Gastronòmic’’, que comptarà amb la presència de 5 xefs de Castelló i 12 plats típics de la terra.\nPese al descens provincial en turisme a causa de la baixada dels preus de llocs com Mallorca o les Illes Canàries, la ciutat de Castelló ha tingut un balanç molt positiu durant l’estiu, arribant a una ocupació hotelera del 80%. En aquesta línia, les dades arreplegades per l’Ajuntament de Castelló confirmen que n’hi ha agut al voltant de 20.000 demandes d’informació en l’oficina de Turisme. Arreplegant aquestes xifres s’ha calculat que la majoria del turisme nacional que rep la capital de la plana se centra en ciutadans de Madrid i Valencia. Quant al turisme internacional, el major percentatge de turisme prové de França, amb un 40% del turisme total, sent seguit per habitants del Reine Unit. Entre el demandat en l’oficina de Turisme, destaca l’interés dels visitants per temes locals i activitats culturals.\nDavant aquesta positiva xifra quant al turisme, l’alcaldessa ha afirmat que ‘’es continuarà treballant per fomentar el turisme internacional’’. Del mateix mode, Marco ha destacat el gran triomf que han tingut les activitats organitzades en les tres platges de la ciutat. Unes platges que s’han volgut qualificar de la següent manera: Serradal, activitats destinades a respectar el seu espai natural, Gurugú, activitats d’oci i nàutiques, i Pinar, activitats turístiques i de família. A més a més, en les tres platges es va instal·lar un Punt bebé, que ha tingut 299 usuaris durant l’estiu, sent cada vegada més demandat. Respecte a les biblioteques, durant el període vacacional unes 6500 persones han utilitzat les biblioteques instal·lades pel Consistori i 2000 persones s’han beneficiat dels punts wifii gratuïts facilitats pel govern. Per últim, dins de les activitats d’estiu, Amparo Marco ha mostrat la seua satisfacció pel trionf de l’activitat Parc Aquàtic, que ha comptat amb 10.000 xiquets i xiquetes menors de 9 anys durant les vacances.\nPosteriorment, Marco ha destacat la gran afluència de turistes en esdeveniments com el 767 aniversari de la ciutat o ‘’Escala a Castelló’’. En aquest últim, l’alcaldessa ha confirmat que ja s’està treballant per a portar-lo a terme anualment, ja que les dades han demostrat que durant la seua organització els hotels van arribar a un 70% d’ocupació, arribant els nabius a tindre 70.000 visites durant la seua estància a costes castellonenques. En aquesta línia, també va ser molt positiu l’esdeveniment per al sector gastronòmic, superant ‘’totes les previsions’’ segon ha afirmat Amparo Marco.\nUn triomf turístic que Amparo Marco vol ‘’ancorar en la mentalitat dels possibles visitants de la ciutat’’ i al que la Generalitat Valenciana donarà suport aquest any amb 170.000 euros. Per assegurar que Castelló continue sent referent en aquest sector, l’equip de govern preveu portar una gran inversió en l’esdeveniment cada dos anys, però, a la vegada, celebrar-lo anualment i assegurar-se el públic. Una mostra més de la lluita per promocionar Castelló, segons declara l’alcaldessa.


Instagram llança ‘Reels’ per fer la competència a TikTok - RAC105\nA Mark Zuckerberg, fundador de Facebook, no li agrada gaire que li surti competència. Fa pocs anys va comprar WhatsApp i més tard va adquirir Instagram per evitar que li fes ombra. Ara l’aplicació de moda és TikTok, i sembla que, aquest cop, el rei de les xarxes socials ha optat per dur a terme la mateixa estratègia que va fer amb Snapchat, incorporar a Instagram una funció que faci exactament el mateix que l’aplicació.\nD’aquesta manera, Instagram ha creat ‘Reels’. Es tracta d’un apartat més dins l’aplicació que permetrà penjar vídeos curts, però en aquest cas a diferència de les històries a les que ja ens hem acostumat, els vídeos seran públics i no duraran només 24 hores, sinó que es quedaran penjats dins la pestanya ‘Reels’.\nPel que alguns usuaris han compartit, l’apartat és molt semblant a TikTok i es poden modificar el vídeos penjats amb elements creatius, com transicions de vídeo, “stickers” i tota classe de emoticones.\nTikTok està al punt de mira\n‘Reels’ apareix en un moment en el que l’aplicació TikTok està al punt de mira en alguns països. A la Xina, tot i ser creada allà, no està permesa, i ara sembla que Donald Trump, també li ha posat l’ull a sobre. El president dels Estats Units, diu que l’aplicació podria ser un virus del país asiàtic per controlar la població, i recomana a tothom que se la desinstal·li i fins i tot vol aprovar una llei que la prohibeixi.\nMark Zuckerberg hauria vist una oportunitat d’or per quedar-se amb el mercat als E.U.A.\nDe moment, aquest nou apartat d’Instagram ja està actiu a més de 50 països, entre els que figuren Brasil i Regne Unit. Haurem d’esperar per poder-ho provar.


La 5a Festa del Tomàquet recupera el format presencial i torna a reivindicar els productes agraris de la comarca\nTindrà lloc del 19 al 24 de juliol i inclourà jornades tècniques, visites guiades, activitats gastronòmiques i el tradicional mercat, entre altres. Tots els detalls de la festa han estat exposats aquest matí en una roda de premsa a Can Poc Oli que ha comptat amb la presència del regidor de Ciutat Verda, Pol Huguet Estrada, i productors de la comarca i representants d’algunes de les entitats que formen part de la comissió organitzadora de la festa. La presentació ha culminat amb un petit tast de tomàquets i una visita a l’assaig varietal de tomaqueres de la finca de l’Escola Agrària de Manresa.\nLa cinquena edició de la Festa del Tomàquet se celebrarà del 19 al 24 de juliol adaptant tots els seus actes a les mesures sanitàries requerides pel govern. Tot i que la majoria d’activitats recuperen el format presencial, la programació s’ha hagut d’ajustar a la normativa vigent i, enguany, no es preveuen concentracions multitudinàries.\nJornades tècniques, un ‘showcooking’, visites guiades, activitats gastronòmiques i culturals i el tradicional mercat, entre altres, formaran part de la programació d’enguany que, un cop més, segueix apostant pel producte estrella de l’horta bagenca: el tomàquet. Enguany, el programa amplia les activitats fora del municipi de Manresa i, a part d’una sessió inaugural a Sant Benet de Bages, es farà una visita guiada a una productora de Sant Vicenç.\nL’acte central continuarà sent el Mercat del Tomàquet, que es durà a terme dissabte 24 de juliol al matí a la plaça Puigmercadal, i que comptarà amb una desena de productors i productores de Manresa i comarca que muntaran la seva parada per vendre tomàquet directament als visitants.\nA banda de les activitats vinculades al tomàquet, com en els darrers anys, la festa inclourà un producte convidat per tal de reivindicar també la singularitat d’altres productes de la comarca. Enguany serà la carn de pastura, que s’inclourà en els plats del sopar del tomàquet. Així mateix, formarà part d’unes xerrades protagonitzades per productors del territori, que exposaran les singularitats de la seva carn de vedella o de xai. Amb aquest producte convidat, es vol donar a conèixer l’existència de diversos ramaders que comercialitzen carn de qualitat i sostenible, ja que la pastura dels ramats juga un paper destacat en la prevenció d’incendis i la conservació d’espais oberts, necessaris per a la persistència de moltes espècies.\nTots els detalls de la festa s’han donat a conèixer aquest matí en una roda de premsa que ha comptat amb la presència del regidor de Ciutat Verda, Pol Huguet Estrada; i Xènia Torras Martí, en representació de productors i productores de la comarca i representants de les entitats que formen part de la comissió organitzadora de la festa (MengemBages, Escola Agrària de Manresa, Proper, Parc de la Sèquia, Fundació Alícia, Agrupació de Defensa Vegetal del Bages, Bages Impuls i Mercat Puigmercadal). La presentació -que ha comptat també amb l’assistència de Xavier Olivé Ramon (Proper), Ignasi Sala Blanch (Bages Impuls), Alba Alsina Serra (Ajuntament de Manresa), Laia Muns Serra i Clara Aguilera Ribera (Parc de la Sèquia)- ha culminat amb un petit tast de tomàquets i una visita al camp experimental de l’Escola Agrària de Manresa, a la zona de Can Poc Oli, que compta amb 56 varietats tradicionals. Podeu consultar totes les activitats de la festa a la pàgina web de la Festa del tomàquet.\nPol Huguet ha mostrat la satisfacció per la celebració de la cinquena edició d’una festa que vol donar a conèixer els productors d'horta i les diverses varietats de tomàquet que conreen. Així mateix, “és una bona oportunitat perquè els ciutadans coneguin els productes de proximitat” i puguin valorar els beneficis socials, econòmics i ambientals que comporta la seva compra i el seu consum. El regidor ha subratllat la voluntat que “la festa creixi i maduri en qualitat i sempre incorporant novetats i teixint noves aliances amb productors i entitats del territori”.\nAl seu torn, Xènia Torras Martí, ha explicat la participació en la Festa l’Escola Agrària de Manresa, a través de dues sessions per presentar els resultats inicials del programa de millora per generar noves varietats de tomàquet i un altre sessió per visitar l’assaig que s’està fent a Can Poc Oli amb 56 varietats locals de tomàquet.\nEl Mercat del Tomàquet\nCom cada any, l'acte central de la festa continuarà sent el Mercat del tomàquet, que es durà a terme dissabte 24 de juliol, de 8 h a 13h, a la plaça Puigmercadal. Comptarà amb una desena de productors i productores de Manresa i comarca, que muntaran la seva parada per vendre directament als visitants. A banda de les parades, també hi haurà una ‘foodtruck’ on es podran degustar tapes elaborades amb el producte convidat d’enguany: la carn de pastura.\nParal·lelament al mercat, diferents productors exposaran les singularitats dels seus productes al carrer de la Canal, lloc on també hi haurà una carpa informativa del supermercat cooperatiu Supercoop.\nLa Festa del Tomàquet se centra especialment en el producte estrella de l’horta bagenca, el tomàquet, però també vol promoure altres productes singulars de la comarca. Per això, cada any, a banda del tomàquet, es dona protagonisme a un altre producte emblemàtic del Bages. El producte convidat de l’edició d’enguany és la carn de pastura.\nSopar del Tomàquet\nEl programa de la cinquena Festa del Tomàquet també inclourà el tradicional sopar, en el qual es podran degustar plats elaborats amb diferents varietats de tomàquet i el producte convidat de l’edició d’enguany: la carn de pastura.\nDurant el sopar, es recolliran aliments per a la Xarxa de Suport Mutu de Manresa. L’activitat compta amb la participació de cinc cuiners de restaurants de la comarca.\nL’edició d’enguany també integrarà visites guiades a explotacions hortícoles. Concretament es durà a terme una visita guiada al Terrós, a Sant Vicenç de Castellet. La visita es complementarà amb una aproximació al patrimoni geològic i cultural de l’entorn (muntanyes russes). El programa també inclourà una visita als espais més emblemàtics de la ciutat de Manresa, organitzada per la Fundació Turisme i Fires de Manresa, així com un recorregut pel regadiu de Sant Pau i Santa Clara i els horts ecològics i comunitaris de la Culla, organitzat pel Parc de la Séquia.\nParal·lelament a la resta d’activitats, es duran a terme diferents jornades tècniques. La primera, impulsada per l’Ateneu Cooperatiu de la Catalunya Central, porta per títol ‘Estratègies locals per a la sobirania alimentària’. La sessió se centrarà a explicar estratègies territorials de revitalització del sector primari i el paper de les administracions locals per fer-les possibles, més enllà de la contractació pública responsable i les clàusules socials.\nLa segona jornada, organitzada per l’Escola Agrària de Manresa, inclourà dos vessants: una més tècnica adreçada a professionals i una altra més divulgativa dirigida a tots els públics. En el primer cas, es presentaran els resultats inicials del programa de millora per generar noves varietats de tomàquet del tipus Pera de Girona, es farà una visita experimental i els assistents podran avaluar in situ el comportament agronòmic de les varietats i tastar-les. En la segona sessió, ‘Diversitat a l’hort: assaig varietal de 56 varietats locals de tomàquet’, s’explicarà què és el ‘Catàleg de varietats locals’ de quina manera es gestiona el Banc de llavors de la Generalitat i es durà a terme una visita a l’assaig, que culminarà amb un petit tast d’algunes varietats de tomàquet. Ambdues jornades es duran a terme a Can Poc Oli.\nXerrada inaugural i ‘showcooking’\nLa xerrada inaugural ‘La gesta per a un bon tomàquet’ a càrrec de l’expert en plantes silvestres comestibles i responsable dels horts de Món Sant Benet, Bernat Martí, i un ‘showcooking’ amb la carn de pastura com a producte convidat obriran els actes de la festa. En el ‘showcooking’, diversos cuiners ensenyaran als assistents a fer alguns plats que oferiran al sopar degustació del dijous 22 de juliol.\n10è aniversari MengemBages\nAmb motiu del desè aniversari de Mengem Bages, la festa inclourà una visita guiada a les seves instal·lacions i un tastet dels seus productes. MengemBages és una cooperativa d’iniciativa social que té com a principal objectiu la promoció del consum de productes frescos de proximitat.\nLa Festa del Tomàquet és una festa al voltant del producte estrella de l'horta bagenca: el tomàquet. L'objectiu d'aquesta celebració és donar a conèixer els productors i productores d’horta i les diverses varietats de tomàquet que conreen. Així mateix, és una bona oportunitat perquè els ciutadans coneguin el producte de proximitat i puguin valorar els beneficis socials, econòmics i ambientals que comporta la seva compra. La festa també permet generar xarxes col·laboratives entre productors, distribuïdors i ciutadania i contribuir a la dinamització del comerç local i el centre històric. Enguany, se celebra la seva cinquena edició.\nEstà organitzada per l'Ajuntament de Manresa, Mengem Bages, l'Escola Agrària de Manresa, Proper, l’Era, Parc de la Séquia, la Fundació Alícia, l'Associació de Defensa Vegetal del Bages, Bages Impuls i el Mercat Puigmercadal. Compta amb el suport del Consell Comarcal del Bages i la Fundació Turisme i fires de Manresa i la col·laboració d’un gran nombre d’entitats.


BTCCES – La rebaixa del 60% dels antibiòtics en el sector oví / cabrum per 2021\nEl dia 18 de setembre està prevista una jornada per debatre el nou Pla Nacional de Reducció d’Antibiòtics (PRAN) que acaba de ser aprovat i que, en menys de tres anys, aspira a rebaixar un 60% el consum d’aquests medicaments en aquesta campanya. L’acte tindrà lloc a la Universitat de Còrdova, el dia abans de començar el XLIV Congrés Nacional i XX Internacional de la Societat Espanyola de Ovinotecnia i Caprinotecnia (SEOC), al qual està previst que acudeixin uns 400 experts de tot el país, de la resta de la UE i de Llatinoamèrica.\nSegons va revelar l’anàlisi de les últimes dades recollides en el marc del Pla Nacional davant de la Resistència als Antibiòtics (PRAN) del Ministeri de Sanitat, Consum i Benestar Social, el consum total d’antibiòtics en l’àmbit de la salut humana a Espanya ha registrat una baixada del 7,2% entre 2015 i 2018.\nLa mitjana espanyola de consum d’antibiòtics en salut humana ha passat de les 28 DHD registrades el 2015 a les 26,1 DHD comptabilitzades en 2018. En el cas de les vendes d’antibiòtics veterinaris, amb la reducció del 32,4% Espanya passa de els 418,8 mg / PCU3 comptabilitzats en 2014 als 283,1 mg / PCU de 2017. en qualsevol cas ia l’espera que la base de dades ESAC-Net4 i el projecte ESVAC5 s’actualitzin les seves xifres, Espanya continua estant entre els països amb major consum d’antibiòtics a la Unió Europea, tant en medicina humana com veterinària.\nLa reducció del consum registrada els últims anys coincideix amb el desenvolupament del primer PRAN (2014-2018), recentment ampliat amb una segona etapa (2019-2021) i que té com a objectiu rebaixar un 60% els antibiòtics en el sector oví / caprí en els següents 3 anys d’una manera progressiva: del 10% en el que queda de 2019; del 20% el 2020 i del 30% el 2021.\nEn una primera fase, les actuacions se centraran en els engreixadors per al sector de carn, on es vol racionalitzar l’ús de premescles medicamentoses per, més endavant, incloure en aquest programa nous objectius quantificables també per a les granges i estendre’l al conjunt d’aquesta ramaderia , afectant a la dedicada a produir llet.\nEn nom de preservar el benestar animal i controlar la possible aparició de malalties després de l’estrès provocat pel transport i per facilitar l’adaptació al nou entorn de l’encebador, el pla preveu el possible ús de tractaments metafilácticos (és a dir, tractar a un grup de animals quan un mostra signes d’infecció).\nDe manera paral·lela, s’implementaran programes de millora ambiental i de maneig higiènic a les explotacions per així minvar el risc de malaltia en les granges adherides. A més, aquestes explotacions hauran de nomenar un veterinari coordinador per ser l’enllaç amb l’AEMPS i proporcionaran els consums del període de referència (de 2016 a 2018) sobre el qual s’establiran els futurs objectius de reducció.\nFinalment, el pla reclama la participació de la indústria farmacèutica veterinària en el registre de noves solucions terapèutiques, especialment de tipus preventiu, que permetin el control de les malalties més habituals (processos respiratoris i digestius).


La Val d'Aran com a nació - Notícies Política - Notícies Política - e-notícies\nPolítica · 14 de Febrer de 2015. 10:31h.\nLa Val d'Aran com a nació\nMas signa la llei que reconeix el dret del poble aranès a decidir el seu futur\nEl president de la Generalitat, Artur Mas, ha assegurat, durant l’acte de confirmació solemne de la llei de règim especial de l’Aran que “si a Catalunya se li reconegués a Espanya el mateix dret que reconeixem a l’Aran, segur que Catalunya se sentiria més respectada i més ben acollida, i, per tant, la relació i la convivència seria molt més fàcil”.\nEl cap de l’Executiu ha puntualitzat que la relació entre Catalunya i l’Aran és diferent de la que té l’Estat espanyol amb Catalunya i, en aquest sentit, ha subratllat que “si Catalunya perd autonomia com a conseqüència d’aquest procés de recentralització a Espanya, l’Aran guanya autonomia en el seu marc de relació amistosa amb Catalunya”.\nAtur Mas ha advertit també que aquest “és un contrast” i que “ el respecte mutu entre els pobles i el reconeixement clar de la capacitat i el dret que tenen els pobles a decidir el seu futur en llibertat” és un motiu d’orgull.\nPer això, ha insistit que “quan hi ha aquesta capacitat de respecte, de reconeixement, de sentit democràtic, les coses funcionen, funcionen amb normalitat i a més es poden fer apostes de futur, de llarga visió, de llarg termini i de llarg horitzó”.\nDurant l’acte, el president Artur Mas ha signat la llei publicada en llengua aranesa, que avui mateix ha estat publicada al Diari Oficial de la Generalitat , i conjuntament amb el síndic, Carlos Barrera, també ha rubricat l’acta de lliurament solemne de la llei.\nEl cap de l’Executiu ha subratllat que la signatura d’aquesta llei és sobretot “un acte de reconeixement pel que significa l’Aran i de respecte per la seva identitat” i ha puntualitzat que “no es tracta de fer un reconeixement simbòlic sinó donar-li contingut”.\nPer això, “el reconeixent de la identitat, la cultura i la llengua aranesa ha d’anar acompanyat del reconeixement de l’autogovern de l’Aran”, ha reblat el president.\nLa llei, que va ser aprovada pel Parlament de Catalunya el passat 21 de gener per majoria absoluta, amb 121 vots a favor, reconeix la realitat nacional occitana amb identitat cultural, històrica, geogràfica i lingüística; estableix el règim especial propi de l’Aran per protegir-ne el caràcter singular, els drets històrics, la identitat, el dret i l’organització institucional, política i administrativa, i en garanteix les competències, els recursos i l’autonomia perquè governi els seus interessos.\nA l’acte també hi han intervingut el cap de Cultura, Patrimoni i Política Lingüística de l’Aran, Jèp de Montoya, que ha fet una breu introducció històrica, i el síndic Barrera. L’himne de la Val d’Aran ha posat el colofó a aquest acte.\nHi han assistit també el conseller de la Presidència i portaveu del Govern, Francesc Homs, l’alcalde de Vielha-Mijaran, Alex Moga,; el president de la Diputació de Lleida, Joan Reñé, i el delegat de la Generalitat de Catalunya a l’Alt Pirineu i Aran, Albert Alins, entre d’altres autoritats.\nICV-EUiA reclama al Govern que s'investigui l’accident d’Igualada


Els 15 moments associatius de l'any on el voluntariat és clau! | Voluntaris.cat\nEls 15 moments associatius de l’any on el voluntariat és clau!\n8 de octubre de 2018 Voluntaris,cat\nEl suport del voluntariat en la gestió d’activitats és fonamental i garanteix l’èxit de nombrosos esdeveniments solidaris arreu del territori.\nEl teixit associatiu català gaudeix d’un estat de salut envejable, que ha anat in crescendo durant els darrers anys enfortit per un voluntariat sensible i compromès. Les entitats de tot Catalunya elaboren durant l’any diverses activitats de format variat que ajuden a transmetre valors, mobilitzar la ciutadania, fer captació de fons o sensibilitzar sobre causes socials. En aquest sentit, el suport del voluntariat en la gestió d’aquests moments associatius de l’any és clau, ja que contribueixen al seu desenvolupament aportant motivació i experiència.\nEl càncer i altres malalties oncològiques, l’esclerosi múltiple, la pobresa que envaeix les persones que viuen al carrer, el lleure infantil o l’autisme són alguns dels eixos que vertebren aquests moments claus. Al voltant de 670.000 persones, que representen el 13,1% dels catalans i catalanes majors de 16 anys, fan en el seu dia a dia accions de voluntariat. En aquest recull es presenten els 15 moments associatius de l’any on el voluntariat és una peça clau.\n1. Posa’t La Gorra!\nNeix el 2001 per sensibilitzar la societat i donar a conèixer l’existència del càncer infantil. La campanya d’AFANOC té l’objectiu de normalitzar la malaltia i pal·liar les necessitats que sorgeixen a partir del seu diagnòstic. En total 381 voluntaris i voluntàries han col·laborat en les més de 43 festes fetes arreu del territori, amb més de 65.000 gorres repartides.\n2. La Magic Line de Sant Joan de Déu (SjD)\nLa mobilització ciutadana de Sant Joan de Déu és una activitat promoguda per finançar projectes socials d’entitats que acompanyen a persones en situació de vulnerabilitat. Durant el 2018 han comptat amb un total de 700 persones voluntàries en un recorregut de 25km que va tenir lloc als turons de Barcelona.\n3. El Mulla’t per l’Esclerosi Múltiple!\nMés de 600 piscines i clubs nàutics de tot Catalunya van tornar a obrir les seves portes durant el juliol per mostrar la seva solidaritat cap a les persones que pateixen esclerosi múltiple. Organitzada per la Fundació Esclerosi Múltiple (FEM), es dona visibilitat a una realitat sovint amagada i hi participen al voltant de 1.200 persones voluntàries.\n4. Posem-li pebrots al càncer\nCada any més de 500 voluntaris ofereixen una bossa amb dos pebrots, un de verd i un de vermell a canvi d’un preu simbòlic d’1,5 euros. L’objectiu de la campanya és fomentar la solidaritat amb les persones que pateixen càncer i difondre la tasca que fan les entitats de FECEC – Junts contra el càncer.\n5. La Tamborinada!\nLa gran festa solidària i inclusiva de la Fundació La Roda i de les seves entitats promou la cultura popular i el lleure infantil amb espectacles i tot tipus de tallers. Més de 1.000 persones voluntàries treballen durant tot l’any amb els infants als barris, per tant, el voluntariat juga un paper clau per fer que aquesta festa es reediti any rere any des del 1977.\n6. Connecta’t al blau!\nL’Associació Aprenem organitza la festa solidària ‘Connecta’t al blau!’, un acte per sensibilitzar sobre un dels trastorns amb més desconeixement: l’autisme. L’entitat compta amb el suport de persones voluntàries per gestionar les activitats programades a 16 espais de Barcelona, a la venda de merchandising de l’entitat i, en especial, a trencar els tòpics i mites que envolten el TEA.\n7. La Marató de TV3\nEl programa de TV3 que lluita contra diverses malalties contribuint en la investigació científica i mèdica del país. Fins a 2.000 persones voluntàries contribueixen a la mobilització social per finançar projectes de recerca. Enguany La Marató, que es farà el 16 de desembre de 2018, tornarà a dedicar-se a la lluita contra el càncer.\n8. Les festes del Cor\nCorAvant dona a conèixer la realitat dels infants i joves que neixen amb problemes de cor amb un esdeveniment solidari al Tibidabo. Al voltant de 60 persones voluntàries s’encarreguen de les tasques logístiques, d’informació, sensibilització i tallers al parc d’atraccions. A més, conjuntament amb AACIC i la Fundació She també organitzen una altra festa del cor a Port Aventura World.\n9. Fes un gest per l’ELA!\nLa iniciativa de la Fundació Miquel Valls convida a tothom a compartir una fotografia a les xarxes on surti la imatge d’una mà, els dits de la qual han d’agafar la forma de la lletra L. L’entitat ofereix l’oportunitat per fer voluntariat d’acompanyament i suport als afectats d’aquesta malaltia neurològica i cobrir les necessitats més habituals de la persona afectada i de les seves famílies.\n10. El Gran Recapte d’Aliments\nEs tracta d’una campanya de recollida d’aliments bàsics amb l’objectiu de recuperar els excedents alimentaris de les empreses i redistribuir-los gratuïtament entre les persones necessitades de l’entorn. Durant l’any 2017, hi va haver 30.900 voluntaris i voluntàries a més de 2.500 punts de recollida.\n11. La iMAGInada!\nEl pilar fonamental de la festa és el voluntariat, actiu que fa possible aquesta iniciativa comunitària. Al voltant de 100 persones participen en la fira autogestionada que se celebra als Jardins del Camp de Mart de Tarragona. La iMAGInada compta amb més de 100 actes gratuïts que ofereixen una alternativa al model capitalista amb tallers, xerrades, un mercadet d’artesania, espectacles i una bona oferta gastronòmica.\n12. Donacions de sang\nCada any més de 2.000 persones voluntàries ajuden en l’organització de campanyes de donació de sang. El Banc de Sang anualment organitza 4.000 col·lectes per tot Catalunya per assegurar que tots els malalts tenen sang quan en necessiten.\n13. Cens Sense Llar\nArrels Fundació llença anualment la campanya #CensSenseLlar, amb l’objectiu de conèixer de primera mà el grau de vulnerabilitat de les persones sense llar. Fins a 600 persones voluntàries recorren els carrers de Barcelona per enquestar les persones que viuen al ras i conèixer que necessiten per poder definir polítiques i dissenyar recursos eficaços per poder aportar soluciones a un problema de base estructural.\n14. El voluntariat és la clau!\nEl Casal dels Infants va llençar aquest any la campanya ‘El voluntariat és la clau‘, una iniciativa on es buscaven 600 persones voluntàries per comprometre’s i donar suport a l’equip professional de l’associació. L’entitat actualment acompanya a més de 7.000 infants, jovent i les seves famílies en situació de vulnerabilitat.\n15. En Marxa Contra el Càncer!\nLa 2a edició de la cursa se celebrarà el diumenge 2 de desembre de 2018. La prova compta amb tres distàncies: 10km, 5km i 2,5km. Les persones que hi participin gaudiran d’un esmorzar i amb les seves inscripcions col·laboraran en la lluita contra el càncer. Durant l’edició del 2017, hi van participar 4.000 persones. L’esdeveniment d’esport popular compta, a més, amb la col·laboració i la força imparable del voluntariat.\nNotíciesautisme, càncer, esclerosi múltiple, lleure infantil, pobresa, voluntaris


Escrito el 18 de Octubre de 2019 en catalán con un tamaño de 5,71 KB\nCreada per burgesos amb influències i diners. 1.Fruit del fracàs de la guerra de Silvela. 2.1899: l'estat necessita diners, i sorgeix un grup conservador del moment que crea nous impostos. Augmenta el % de la burgesia. 3.Els burgesos donen de baixda a les seves empreses per així no pagar: provoca TANCAMENT DE CAIXES. 3. Presó per als burgesos que no paguen=repressió. 4.Demanen autonomia política per CAT.\n-Centre Nacional Català(1900):\n1.Prové de la uníó catalanista. 2.Prat de la Riba i Franscesc cambó. 3.Catalanisme intervé en la vida política x la via electroral.\n1. Fusió dels 2 grups. 2.Organs de difusió: La veu de Catalunya. 3.Catalanisme com a foça electoral. 4. Guanyen les eleccions a BCN. 5. Base social: profesionals, comerciants: aplega la majoria del sector benestant.\n1.Torn dinàstic, partit conservador, volen canviar les coses des de dalt. 2.Volen guanyar les eleccions i ho fan com? Amb unes taxes que t'obliguen a votar. 3.Acord amb lliga regionalista: volen tenir autonomia. 4.Te la need d'observar les classes baixes. 5.Mesures proteccionistes: no vol q vinguin a produir de l'estranger. 6.Setmana tràgica acaba amb ell. 7.No va aconseguir res a part de repressió: MAURA NO!.\n1.Reforme social: vol atreure les classes baixes. 2.Vol separar església i estat. 3.Nova llei de lleves, tothom: rics i pobres. 4.Fa reformes: negoci de llei de mancomunitats. *FORÇES D'OPOSICIÓ: Problemes de cohesió, pq dins d'1 mateix partit tenen diferents ideologies.\n1.Pablo Iglesias (diputat) i afiliat del PSOE i UGT, Indalecio Prieto, Largo Caballero.\nSolidaritat obrera 1.CNT: confederació Nacional del Treballdor. Volien: apoliticisme i enderrocar capitalisme.\n-Lliga regionalista (partit conservador)\n1.Disputen les eleccions amb republicans. 2.Prat de la Riba i cambó. 3.Volen: tenir mes autonomia, descentralització de l'estat. Volien q tots els impostos que paguen els hi arribessin a CAT. 4.Problemes dins del mateix grup: progressistes intranigent: no dialeg amb Madrid, i d0altres volien diàleg i arribar aacords. 5. 1904: Visita alfons 13 a BCN: contesta q no fara res pq això qui ho ha de fer són el govern i el parlament.\n-Solidaritat catalana (després dels incidents del cucut)\n1. Rebuig llei de jurisdicció. 2.Luita pels drets de Catalunya. 3.Coalició de textos de forces catalanes (lerroux no): Quan es trenca setmana tràgica: no coalició. 4.Programa del Tívoli. SETMANA TRÀGICA: 1.Aixecaments descontrolats. 2.ESP te interessos econòmics amb el Rif: vol recuperar prestigi. 3.ESP envia a la guerra els reservistes. 4.Protesta popular, anticlerical: recolzada per: (anarquistes, socialistes i republicans). 5.Es va convertir en 1 moviment snse sosteniment, sense direcció: es va anar radicalitzant: estat de guerra: barricades, incendis esglésies... A causa d'això mor un innocent anomena Ferrer i Guàrdia. CONSEQ: -Caiguda govern de maura. -Comença el :''de canalejas''. -Trencament de: solidaritat catalana. -Obrers: Abandonen lerroux i es passen a l'anarquisme. -Surt una força republicana i anarquista.\n-Mancomunitat de cat\n1. 1r òrgan administratiu català fins el 1931: creació de la generalitat. 2.Uníó de 4 províncies. 3. Volen: -un progres econòmic. -Recuperació de la llengua. -Modenitzar sistema educatiu: fonamentar la pedagogia. 4. Enric Prat de la riba: president de la duputació de BCN. Parla amb canalejas i aquest apova el projecte. 5.President de la mancomunitat:Prat de la riba, Alfons sala i josep puig. 6.Es constitueix el 6/4/1914. 7.Era el mateix que una diputació pero sense diners ni f(x) pròpies. 8. Econòmicament: (millorar sist. Telefonic i augment productivitat agrària) i Culturalment: (crear escoles i biblios i divulgació i protecció).\n-Crisis del 17:\n1. ESP es manté de la 1a GM: s'aprofita economicament explotant productes. 2.Augemnt de preus interiors pq hi ha molta demanda: no augmenta els sous i els preus pujen. 3.Comerciants es fan rics i moviments obrers (classes baixes) pobres= conlictes i vagues. 4.Vaga del 1917: convocad per la CNT i UGT: quan acaba la 1a GM: s'empobreixen.\nNo prestigi: moltes derrotes seguides: politiks culpen militars, i militars culpen polítics.\nDato: tanca les corts i parlament. Formació assemblea de parlaments per tornar a obrir les corts. 1.Falta de suport=retirada. 2.Classes benestants: tenen por a les vagues dels burgesos: mov. Obrer es radicalitza.\n1. CNT i UGT: provoquen vagues generals. VOLEN: aturar augment de preus, fi monarquia, corts constituients=problem polític, exercit atura la vaga.\n-Del 18 al 23\n1.Formació d'1 govern de concentració. 2.Al 18: torna el torn dinàstic: problemes pq no tenen 1 ordre clar. 3.Al 21: Govern de concentració x les derrotes militars. 4.Suspensió de les corts.\n-Campanya per l'autonomia:\n1.Presenten a Madrid: projecte d'estatut catala: tensió social: vol autonomia per restablir l'ordre.\n1.Vaga de la canadenca: paralitza la indústria durant 1 mes i mig. Es repren la vaga: tanquen empreses i represió cap els sindicats. 2.Pistolarisme: (16 al 23): les solidaries (bandes anarquistes): Buenaventura durruti com a cap. 3. Llei de fgues: autoritat. 4.800 atemptats, 226 morts: salvador seguí (noi de sucre)\nMaura lliga regionalista Sistema de impostos i lleves Creació de la solidaritat catalana Prat de la Riba 1900 El govern conservador de maura(1907-1912) Desenvolupament de la setmana tragica


Desenvolupament humà i comunitari: Setmana Santa\nAquesta setmana és especial, perquè celebrem el misteri de la mort i resurrecció de Jesucrist. Es aquest un fet d’enorme transcendència, que ens ha de fer reflexionar sobre la nostra vida, en la qual si bé hi ha decepcions i fracassos sempre hauríem de ser capaços d’introduir elements d’esperança i de llum.\nEl missatge cristià és d’una gran esperança. En la gran crisi que estem immersos hauríem de ser capaços de prendre vivència del missatge més profund: enfront la crisi no ens podem deixar endur pel negativisme, ni per la por o la desesperança. Necessitem molta esperança, és a dir, el missatge de la resurrecció. Ens cal una mena de resurrecció personal i col•lectiva com a país.\nUrgeix tornar a creure en el llenguatge positiu, de l’amor i la confiança, amb els altres i amb aquells amb els que compartim projectes. Alguns li diuen l’amistat cívica. No ens deixem endur pel negativisme d’alguns mitjans de comunicació, ni per la superficialitat de la forma de vida dominant que ens volen imposar, ni pel materialisme que ens destrueix perquè no ens permet comprendre la vida en tota la seva complexitat.\nLa setmana santa ens mena a copsar la vida espiritual, i el sentit del misteri. Ens porta a tenir present la fe en les nostres vides, a recordar el sentit global de la vida. Avui cal tornar a reivindicar les grans cosmovisions, més enllà dels pretesos petits moments encadenats sense saber el per què d’allò que vivim.\nSi la passió de Crist ens porta a la resurrecció, ens cal aprendre que això és un signe de la nostra missió a la vida: lluitar pels nostres ideals, esforçar-nos, cercar l’excel•lència dins les nostres possibilitats, estimar i ésser bones persones, i tot això perquè combreguem amb un sentit de la vida, en el que la llum i l’esperança son les nostres finalitats darreres. Cal que no ho oblidem, especialment en els actuals moments de crisi i de desesperança.\nPublicat per JOAN LLUÍS PÉREZ-FRANCESCH a 15:45\nLa guerra com activitat empresarial


Marxa lenta de taxistes pel centre de Barcelona en una nova vaga - La Prensa Magazine\nMarxa lenta de taxistes\nMarxa lenta de taxistes Aquest dimecres al matí serà missió impossible agafar un taxi. Els taxistes de tot Catalunya faran vaga des de les deu fins a les dues del migdia, i hi donen suport tots els sindicats. A Barcelona els taxistes han començat a tallar la Gran Via des de les nou del matí.\nFaran una marxa lenta que passarà pel centre de la ciutat fins a arribar al Parlament. El portaveu d’Élite Taxi, Tito Álvarez, demana a tot el sector que s’aturi: “Això ens afecta a tots, per això fem una crida que baixin taxis de tot arreu a Barcelona”.\nEl portaveu d’Élite Taxi, Tito Álvarez // EFE – Eduardo Oyana\nFem una crida que baixin taxis de tot arreu a Barcelona\nTito Álvarez portaveu d’Élite Taxi\nEls carrers afectats\nTito Álvarez també ha explicat el recorregut previst: “A les nou del matí es tallarà la Gran Via a l’altura de Balmes, i quan estigui plena, perquè s’omplirà, continuarà pel carrer Tarragona, Numància i després Diagonal fins a la sortida de Barcelona”.\nQuan la Gran Via estigui plena, continuarà pel carrer Tarragona, Numància i després Diagonal fins a la sortida de Barcelona\nTaxistes aturats a la Gran Via de Barcelona, en una imatge d’arxiu // ACN – Aina Martí\nQuè demanen els taxistes?\nEls taxistes reclamen que la normativa que farà el Govern per regular el sector de les VTCs inclogui la limitació d’una VTC per cada 30 taxis. A final de setembre s’acaba la moratòria que ha permès a plataformes com Uber o Cabify poder operar a Barcelona i l’àrea metropolitana, i ara és la Generalitat qui té la competència per fer una regulació nova.\nEls taxistes avisen que és una protesta preventiva, però que n’hi haurà d’altres si el Govern permet que les 4.000 VTCs que operen a Catalunya puguin fer de taxis.\nArtículo anteriorCastelldefels comptarà amb una nova passarel·la per sobre de la C-31\nArtículo siguienteLes pastilles anticonceptives entraran per la Seguretat Social amb la nova llei de l’avortament


Arxius de Notícies > Intéliem\nby Mònica Parejo 8 de febrer de 2013\nAquest passat dimecres va tenir lloc la darrera sessió del curs “Coaching per Arquitectes” en el Col·legi d’Arquitectes de Catalunya, a la demarcació de Girona. Ha estat un vertader plaer per a mi compartir aquestes 16 hores formatives amb el que ha estat un grup excepcional. Respecte, comprensió, amabilitat, interès, confiança i agraïment han estat els fonaments que han fet possible el que junts hem construït al llarg de les 4 sessions. Un recorregut sobre els nostres objectius i propòsits, les habilitats comunicatives, les nostres creences i distorsions cognitives i la presa de decisions per actuar en la consecució del…\nEntrevista a Ràdio Palamós, taller “Descobrim les nostres potencialitats i competències per a una recerca de feina efectiva”\nby Mònica Parejo 1 d'octubre de 2012\nEls propers 17, 24 i 31 d’octubre de 2012 facilitaré el taller “Descobrim les nostres potencialitats i competències per a una recerca de feina efectiva” organitzat per l’Ajuntament de Palamós. El taller constarà de tres sessions per a desenvolupar els següents objectius: Saber formular els propis objectius per iniciar el procés de canvi personal/professional desitjat. Conèixer i potenciar els recursos i habilitats personals i professionals per tal d’afavorir una recerca de feina efectiva. Afavorir una millor actitud per iniciar processos de canvi i de millora personal i professional. Podeu escoltar l’entrevista editada que Carlos Ribas em va realitzar per Ràdio…\nby Mònica Parejo 10 de novembre de 2011\nEl passat diumenge 6 de novembre, va tenir lloc la intervenció del nostre col·laborador, Claudi París, en el programa El Suplement de Catalunya Ràdio. Amb Sílvia Cóppulo van parlar de la doble cara que es pot percebre de l’ambició, de la importància de les xarxes de suport extern, com és la família, i d’altres temes en relació a les paraules del gran esportista, Pau Gasol. Et dono la més sincera enhorabona, Claudi! Ho podeu escoltar a partir d’aquest enllaç.\nEl passat 1 d’octubre, a l’Hotel Trias de Palamós, va tenir lloc la presentació d’Intéliem. A l’acte, que aplegà gairebé quaranta persones, vaig fer una reflexió sobre la meva trajectòria personal i professional, i sobre els motius que m’han portat a aquest nou projecte empresarial. Vaig fer esment als serveis que ofereixo a l’empresa: Coaching Professional-Executiu, Coaching d’Equip i grups i Coaching Organitzacional. A més, de la Formació en matèria d’Intel·ligència Emocional, Lideratge i Coaching. Va ser un acte molt emotiu, carregat d’esperança, optimisme, il·lusió, i amb una mirada cap als somnis, on es reuniren cares properes i ben conegudes.…


Inici > Acords de Govern > La mortalitat per càncer disminueix gràcies al diagnòstic precoç de la malaltia i a les millores dels tractaments\nLa mortalitat per càncer disminueix gràcies al diagnòstic precoç de la malaltia i a les millores dels tractaments\nEs redueix a un ritme d'un 1,01% anual en les dones i un 0,29% en els homes\nLa incidència del càncer a Catalunya és de 16.984 casos l'any en homes i de 12.078 en dones\nSón dades de seguiment del Pla Director d'Oncologia, que el Govern ha avaluat avui\nEn els darrers tres anys s'ha observat que el Pla ha servit per reduir les desigualtats socioeconòmiques en l'accés a la detecció precoç del càncer de mama\nEl Govern ha avaluat avui el Pla Director d'Oncologia, impulsat pel Departament de Salut l'any 2006 per reduir l'impacte de càncer a Catalunya. Les dades d'avaluació del pla indiquen que la mortalitat per càncer disminueix a un ritme d'un 1,01% anual en les dones i un 0,29% en els homes, i que la incidència del càncer és de 12.078 casos l'any en el primer cas, i de 16.984 en segon. L'avaluació també indica que la mortalitat per càncer disminueix gràcies principalment al diagnòstic en etapes cada vegada més precoces de la malaltia i a les millores dels tractaments, fets que comporten una major supervivència dels malalts.\nActualment la incidència del càncer a Catalunya és de 16.984 casos l'any en els homes i de 12.078 en les dones. Això no obstant, el càncer continua sent la primera causa de mort en els homes per sobre d'altres malalties i la segona en les dones després de les malalties cardiovasculars. Els tumors més freqüents són els de mama i colorectal en les dones i els de pròstata, pulmó i colorectal en els homes. Fins l'any 2015 es preveu un nombre de casos anuals de 27.438 en homes i de 18.986 en dones, un increment que s'explica, entre altres factors, per l'augment i l'envelliment de la població.\nEl Pla Director d'Oncologia pretén millorar l'atenció als pacients oncològics per disminuir la incidència del càncer i dibuixa les estratègies per assolir aquests objectius des de diferents àmbits com la prevenció, la implantació de sistemes de detecció precoç, la creació de sistemes d'informació i l'augment de recursos, entre altres.\nAccions del Pla director d'oncologia\nEl Pla desenvolupa diverses actuacions en diferents àmbits. En el de la prevenció es continua treballant i col·laborant en les estratègies preventives, especialment en aquelles orientades a la implantació dels hàbits de vida saludables com ara millorar la dieta i reduir l'obesitat i el sobrepès; promoure l'exercici físic moderat i regular; evitar l'exposició solar excessiva; evitar el consum excessiu d'alcohol, entre d'altres, i també accions vinculades específicament a la lluita contra el tabaquisme.D'altra banda, aquest any s'ha aplicat la vacuna del virus del Papil·loma humà a les nenes de sisè de primària dins del calendari anual de les vacunacions.\nPel que fa la detecció precoç, s'ha observat que en els darrers tres anys el programa ha servit per reduir les desigualtats socioeconòmiques en l'accés a la detecció precoç. El programa de detecció precoç de càncer de mama cobreix actualment totes les dones de 50 a 69 anys del territori i es basa en una mamografia biennal. Durant l'any 2007 es va convidar a participar al programa 341.046 dones, s'hi van adherir el 64,5%, entre les quals es van diagnosticar 818 càncers de mama. La cobertura del programa, incloent-hi les dones que es van fer la mamografia fora del mateix i que ho van declarar, va arribar al 75,2%.\nEl programa de detecció precoç de càncer colorectal està dirigit a dones i homes entre 50 i 69 anys i consisteix a realitzar una prova biennal per a la detecció de sang oculta a la femta. Després de la prova pilot desenvolupada a la ciutat de l'Hospitalet i a l'àrea rural de l'Alt Penedès, entorns que aglutinen el 5,6% de la població subsidiària d'aquest programa, es preveu la seva implementació progressiva a la resta del territori, per abastar el 15% el 2010.\nTambé es continua treballant en la millora de la garbellada de càncer de coll uterí, així com en l'avaluació contínua de tots els programes de detecció precoç per tal d'assegurar l'accés a tota la població subsidiària d'aquests programes.\nPel que fa l'atenció oncològica, s'ha desenvolupat el programa de Circuit de Diagnòstic Ràpid (CDR) per als tumors de càncer de mama, de pulmó i colorectal. Aquest programa incideix en la reducció del temps d'espera entre el diagnòstic i l'inici del tractament, amb l'objectiu que no transcorrin més de 30 dies entre un i altre tot rebaixant significativament la incertesa dels pacients. Un de cada dos pacients inclosos al CDR és diagnosticat de càncer, amb l'excepció del càncer de còlon, en què la proporció és un de cada tres.\nLa implementació del CDR ha significat una organització específica per a aquests casos entre l'Atenció primària i l'hospitalària. Actualment s'està ampliant als tumors de pròstata i bufeta urinària.\nTambé s'han implementat guies de pràctica clínica per a l'abordatge terapèutic dels tumors més freqüents -el de mama, colorectal, pulmó i fins a sis més-, conegudes com a OncoGuies. Aquestes guies cobreixen les incidències dels tumors existents al 63,5% de tots els càncers. Això comporta processos d'elaboració, actualització i avaluació continus, i l'objectiu és que les guies arribin a cobrir el 80% de tots els tumors.\nD'altra banda, la inversió en els equipaments de radioteràpia en els darrers 5 anys ha suposat la renovació tecnològica de 6 aparells. Actualment, i amb la posada en marxa del nou servei del Vallès com a exemple, s'està procedint a la renovació de 6 aparells i a l'ampliació de 6 nous equipaments, amb la qual cosa s'arribarà a una proporció de 5 aparells de tecnologia actualitzada per milió d'habitants de cara al 2012.\nCatalunya compta amb una xarxa d'atenció psicològica per les persones afectades per algun càncer (psicooncologia) que es concreta amb la presència d'un psicooncòleg als hospitals de referència per tal de donar suport al pacient i la família. Actualment es compta amb 15 psicooncòlegs a la xarxa pública i s'està elaborant un model d'intervenció que atén el pacient per tal de millorar¬ne l'atenció.\nA més l'atenció oncològica compta amb equips multidisciplinaris per tal de fer un abordatge del càncer al més efectiu possible. En aquest sentit, s'estan desenvolupant diverses estratègies que promoguin i millorin l'organització d'aquests entorns per tal que l'atenció sigui al més propera possible a les necessitats i preferències dels pacients amb càncer.\nEn aquest àmbit, s'estan potenciant les xarxes hospitalàries oncològiques en el marc de les regions sanitàries, amb l'objectiu d'apropar el tractament al lloc de residència dels pacients de manera que el professional sanitari es desplaci a casa del pacient, sempre que sigui possible fer-ho amb la mateixa qualitat.\nS'estan desenvolupant sistemes d'informació per tal de conèixer els resultats rellevants de l'atenció oncològica. Cal esmentar específicament la creació del Registre de càncer de Catalunya, que ha d'estar operatiu l'any 2010 i que permetrà millorar el coneixement de l'impacte del càncer en termes d'incidència, mortalitat i supervivència i, a la vegada, serà d'utilitat com a instrument d'avaluació de les mesures implementades en la lluita contra el càncer.\nTambé es promou la recerca en tots els àmbits de l'atenció oncològica i prevenció del càncer en coordinació amb el Pla director de recerca i desenvolupament, i s'ha creat la Xarxa del Banc de Tumors per avançar en la recerca aplicada en oncologia.


Més llums i reixes per evitar robatoris al voltant del futur casal de barri de la Trinitat Nova – NouBarris.Net\nMés llums i reixes per evitar robatoris al voltant del futur casal de barri de la Trinitat Nova\n10 d'abril de 2017 6 d'abril de 2017 Informatius Casa de l'Aigua, La Trinitat Nova, Seguretat, Urbanisme\nMillora la seguretat amb la instal·lació de lluminàries i l’augment de la vigilància\nFa tot just un mes els veïns de la part final de la Trinitat Nova van dur a l’Audiència Pública de Nou Barris les queixes per inseguretat a la zona de les obres del futur casal de barri. Actualment, no ha desaparegut del tot la inseguretat, però sí que ha millorat amb la instal·lació de lluminàries i més vigilància. Districte també s’ha ofert a col·locar reixes en els pisos inferiors. Però per als veïns, que es coordinen per vigilar els blocs, falta encara feina per fer, sobretot amb les organitzacions il·legals que ocupen pisos.\nLa inseguretat a la zona propera a la Casa de l’Aigua de la Trinitat Nova es va disparar amb l’inici de les obres del casal de barri. Les tanques de l’obra van crear un passadís a les fosques, que, juntament amb els turonets de la zona verda constituïen un amagatall perfecte per assaltar els pisos, sobretot les plantes baixes. Les reixes de les finestres no van ser suficients per combatre els robatoris. Després de les protestes veïnals, l’Ajuntament ha instal·lat lluminàries a la zona, a les tanques que marquen el recinte de l’obra. D’aquesta manera la seguretat ha millorat. “Han instal·lat lluminàries i ara no és tan fosc a la nit – afirma Esther Llaneza, veïna de la zona i membre de Taula Oberta, la plataforma d’entitats del barri- També ens han promès des de l’Ajuntament que ens col·locaran reixes als pisos de la primera i segona planta dels veïns que ho sol·licitin.\nEl clima d’intranquil·litat també ha millorat per un augment de la vigilància que ha vingut provocada, a més, per la coordinació veïnal. “Tenim un grup de Whatsapp i quan algun veí veu alguna cosa estranya, o algun sospitós, ens avisem i aleshores truquem tots – explica Esther Llaneza- D’aquesta manera els Mossos d’Esquadra reben 30 o 40 trucades en quinze minuts, i són denúncies que visibilitzen la situació.”\nTot i això, encara queden coses per treballar. Els preocupa l’actuació impune al barri de grups organitzats que es dediquen a ocupar pisos per llogar-los o que venen drogues. També estan parlant amb l’Ajuntament perquè suprimeixin els turons de gespa i arbustos que oculten els edificis.\n← Nou Barris celebra la Festa de la República\nEl mercat de la Mercè renova la façana i els accessos del carrer de Sant Iscle →


General – Pàgina 10 – AMPA Escola Fort Pienc\nComentaris tancats a Nova Junta a l’AMPA\nDesprés d’agraïr i acomiadar els que han deixat espai perquè s’incorporin nous membres, ja podeu trobar al blog de l’AMPA la nova composició de la Junta de l’AMPA. Des de ja, moltes gràcies a tots per dedicar el vostre temps…\nDilluns vinent comencem la temporada de Vòlei Femení a l’escola. Aquesta activitat és gratuïta i oberta a totes les mares de l’escola. No us preocupeu massa pel nivell perquè hi haurà una persona conductora que ho dirigirà. El que es pretén és…\nEl proper dimecres dia 23 D’OCTUBRE A LES 20:00, al menjador de l’escola, hi haurà l’assemblea ordinària de l’AMPA. És molt important la vostra presència en aquest inici de curs! És ara quan comencem a organitzar la aportació de les famílies…\nComentaris tancats a Convocatòria Junta de l’AMPA\nBenvolgudes famílies, Els pares i mares que formem part de la Junta Directiva de l’AMPA us donem la benvinguda novament a l’escola, en especial a aquelles famílies que us heu incorporat aquest curs. Aprofitem per convidar-vos a la primera reunió…\nEl proper 21 de març, Dia Mundial de la Poesia, el CNL de Barcelona-Delegació de l'Eixample juntament amb el Centre Cívic i la Biblioteca Fort Pienc hem organitzat un Acte poètic que consistirà en un recital poètic obert al públic…\nCom molts de vosaltres ja sabeu, a l’AMPA ha tocat “la pedrera” de la loteria de nadal. Això vol dir que cada participació està premiada amb 12,50€. Per no congestionar el servei d’atenció a les famílies s’han establert uns dies de pagament: dimecres i divendres de 9h a…\nEls membres del Consell Escolar (per qui votem demà dimecres 16) són molt important perquèParticipen en aprovar: –el projecte educatiu, -la programació general anual del centre i avaluar-ne el desenvolupament i els resultats, -les normes d’organització, – la carta de compromís…\nComentaris tancats a Campanya de recollida de joguines\nUs passem una comunicació que ens han enviat des de MumsBonus Ya sabéis que debido a la crisis las personas que se encuentran en situación de pobreza y de riesgo de exclusión están aumentando de forma alarmante en nuestro país.…\nAvís piscina Infantil\nComentaris tancats a Avís piscina Infantil\nFamílies, degut a la pluja no hem pogut anar a la piscina i ens hem quedat al menjador de l'escola amb els monitors. podeu venir a recollir els nens i nenes fins a les 18:30h al menjador de l'escola.\nEquip docent curs 2012-2013\nComentaris tancats a Equip docent curs 2012-2013\nJa podeu consultar els noms de l’equip docent per aquest curs que comença http://escolafortpienc.blogspot.com/2012/07/grups-curs-2012-2013.html


Mesura producte per escanejat - Metrofort\nMesura producte per escanejat\nLa metrologia 3D per digitalitzat es basa en la comparació del núvol de punts obtinguda amb el nostre escàner contra un model CAD, podent analitzar la peça per complet en un temps de mesura realment curt.\nUn dels avantatges de les mesures per núvol de punts és la gran quantitat de informació que podem obtenir, així com la posterior verificació de qualsevol punt, al contrari de les mesures per palpat on només podríem comprovar els punts mesurats en el moment del control.\nMesura producte per palpat\nMesura i ajust d'utillatges\nGràcies al nostre sistema de mesura d’utillatges i àmplia gamma d’equips portàtils de mesura 3D, podem realitzar la mesura i ajust d'utillatges amb altes prestacions i gran rapidesa.\nMesura de producte - Palpatge\nRealitzem el control geomètric de peces finals o prototip, per a la seva homologació, ja .siguin peces úniques o seriades, en instal·lacions dels nostres clients, de forma ràpida i eficaç\nMesura de producte - Escanejat 3D\nLa metrologia 3D per escanejat es basa en la comparació del núvol de punts obtinguda amb el nostre escàner contra un model CAD, podent analitzar la peça per complet en un temps de mesura realment curt.\nEl nostre equip de programadors, ofereix una solució avançada de programació en diferents softwares i equips de mesura, siguin màquines tridimensionals CMM, manuals o equips portàtils, in-situ o offline.\nCalibratge bases robot\nOferim servei de calibratge de bases de robot en línies de producció, adaptant-nos als protocols del Client, i generant la documentació de mesura necessària, pel control dels resultats finals ‘on site’.\nGràcies als nostres equips de mesura 3D, contribuïm a millorar el funcionament de les màquines eina, CNC i sistemes de producció industrials, la qual cosa augmenta significativament l’eficiència de producció, millora els temps de lliurament i es redueixen els costos.\nOferim màxima eficàcia en el marcatge de layouts de grans superfícies industrials, on plasmem sobre el terreny, amb detall i gran precisió, els punts del layout definits pel client.\nServei de mesura, ajust i certificació, d’utillatges, motlles i producte, per assegurar un òptim rendiment final del col·lector solar, heliostat, molí eòlic …\nMetrologiaMesura de producte per palpat\nEt podem ajudar? Inicia el xat


El Moto Club Salomó celebra amb èxit el segon enduret de la temporada\nLa prova ha comptat amb la participació de noranta pilots.\nLa Copa Catalana d’Enduret ha celebrat aquest diumenge la segona cursa de la temporada a Salomó.\nLa prova ha comptat amb un recorregut d’allò més encertat, amb trenta km de ral·li i dues especials on els pilots han demostrat la seva gran qualitat.\nPel que fa als resultats del dia, espectacular actuació del menut Èric Wic en la categoria 50cc. El pilot del SIP Sport s’ha alçat amb la primera victòria de la temporada després de vèncer de manera solvent la majoria de les especials.\nÈric Rubio i Aitor Pla han completat les posicions de podi de la categoria 50cc. Amb aquests resultats, Pla se situa al capdamunt de la generat, seguit de ben a prop per Wic.\nPol Guerrero ha sigut el participant més destacat de la categoria 65cc. El pilot del Moto Club Can Taulé s’ha mostrat molt regular al llarg de la cursa, que ha guanyat amb 40 segons de marge sobre el segon classificat, Ramon Godino. Aitor Campamà, tercer, ha completat les posicions d’honor.\nMireia Rabionet s’ha mostrat intractable una vegada més en la categoria Femenina, on ha aconseguit la segona victòria de la temporada. Anna González s’ha classificat en segona posició, mentre que Lucia Serna ha completat el tercer esglaó del podi.\nEn 85cc Juvenil, Nahuel Santamaria ha sumat la segona victòria del Campionat d’Enduret. El pilot del Moto Club Llívia no ho ha tingut fàcil, ja que Marc Ferrer ha lluitat de valent per la victòria fins a l’última crono. Finalment, Ferrer s’ha hagut de conformar amb la segona posició del podi, mentre que Guillem Gaya ha tancat el top tres de la categoria.\nEn 85 Cadet s’ha vist un dels grans duels del dia protagonitzat pels pilots Yago Domínguez i Jordi Galera. El guanyador no s’ha decidit fins a l’última crono, on Domínguez ha sigut un punt superior. Finalment la diferència entre tots dos pilots ha sigut únicament de cinc segons. Aleix Saumell després de firmar una gran cursa, ha completat les posicions de podi.\nEn Sots 16 Pau Conesa ha realitzat una cursa molt intel·ligent, ja que ha sabut aguantar les embranzides d’un rapidíssim Martí Escofet, que malgrat córrer amb molèsties a la mà no s’ha rendit en cap moment. Alex Puey s’ha classificat tercer, a vint-i-cinc segons del guanyador. Pau Conesa ha guanyat la segona cursa de la temporada i es desmarca al capdamunt de la general.\nUna vintena de pilots han participat en la categoria Oberta, mentre que un de sol ho ha fet en la categoria Elèctrica, Adela Godino, que ha finalitzat la cursa amb un temps de 33:30.\nLa propera cursa de la Copa Catalana d’Enduret se celebrarà després de les vacances d’estiu, el pròxim 15 de setembre a Llívia.


El primer bany de l'any, un inici valent del 2020 a Torredembarra\nL'acte se celebra cada 1 de gener a dos quarts de dotze del migdia\ndissabte, 28 de desembre 2019 - 06:00h\nUna de les anteriors edicions del Primer Bany de l'Any a Torredembarra. | Anna F. / Ajuntament de Torredembarra\nJa és tota una tradició: els anys comencen, a Torredembarra, a l'aigua. La localitat organitza des de ja fa dècades el Primer Bany de l'Any, que aquest dimecres donarà la benvinguda al 2020. Després de la revetlla de Cap d'Any, que sol allargar-se —i més enguany, que Torredembarra recuperarà una festa per a tots els públics al Casal Municipal—, i de dormir unes hores, els torrencs més valents se citen a dos quarts de dotze del migdia a la plaça de Josep Valls Ibern, és a dir, la plaça de l'Església de Baix a Mar. És allà on comença el que ja és tot un ritual.\nEl programa de les festes de Nadal 2019 a Torredembarra\nEl primer bany de l'any, tota una tradició a Torredembarra\nEls és igual que sigui 1 de gener i que la temperatura no superi els quinze graus: centenars de persones s'aplegaran a Baix a Mar amb bikinis, banyadors i no gaire roba més, disposades a posar-se en remull per començar el 2020. Abans, però, tocarà fer exercici. Com cada any, una sessió de mitja hora d'aeròbic servirà com a escalfament previ a aquest esdeveniment.\nJust després hi haurà la tradicional fotografia de família sobre la sorra de la platja de Baix a Mar. I amb el migdia, just a les dotze, serà el moment: centenars de persones —algunes, de forma més decidida que no pas altres— entraran a l'aigua per inaugurar el 2020. Hi haurà qui faci més escarafalls, hi haurà qui es llenci de pet al mar, però tothom gaudirà d'aquest bany hivernal i massiu que ha consolidat la seva fama a Torredembarra i a la contornada.\nLes imatges que quedaran de l'acte, com cada primer de gener, seran de caràcter festiu i, òbviament, no fallaran els motius nadalencs en algunes de les indumentàries dels participants. El Primer Bany de l'Any és un esdeveniment molt i molt consolidat a la Torre i que, tot i que se celebra a diversos municipis costaners del país, al municipi ha guanyat molt de renom i aplega persones del poble, però també procedents de fora.\nEnguany, a més, el primer migdia de l'any presenta novetats. Quan l'acte acabi, des de la regidoria de Turisme s'ha organitzat un torneig de tennis platja que arrencarà a dos quarts d'una del migdia. El Torneig Birra Express - Happy Beach Year, doncs, serà el colofó d'una matinal molt festiva a Baix a Mar.\nRiudeubas: «Encoratgem tothom a venir al Primer Bany de l'Any»\nLa regidora de Turisme de l'Ajuntament de Torredembarra, Marina Riudeubas, ha manifestat a TarragonaDigital que «el Primer Bany de l'Any és una tradició molt bonica i molt arrelada aquí a la Torre» i que des del seu departament treballaran «per mantenir aquest acte tan consolidat». «És una manera de començar l'any amb valentia», ha explicat Riudeubas, que ha fet una crida: «Encoratgem tothom a venir al Primer Bany de l'Any i a començar el 2020 capbussant-se a la platja de la Torre», ha dit l'edil de Turisme. Qui s'hi atreveixi, doncs, ja pot preparar el banyador.\nEl primer bany de l'any 2017 a Torredembarra, en una imatge d'arxiu. | Anna F. / Ajuntament de Torredembarra\n"🔴 Virgili, alcalde de Roda: «El nou govern ha arrencat bé, es nota l'experiència»" "🏖 LA TORRE: Més d'1.800.000 usuaris a les platges aquest 2019"\nplatja festes de Nadal Torredembarra


Holiday home Enøvej D- 1048 Glesborg Dinamarca - Ofertes d'hotels amb els MILLORS DESCOMPTES EN LÍNIA Atenció al Client\nHoliday home Enøvej D- 1048Bonnerup, Glesborg, Dinamarca - Veure al mapaHoliday home Enøvej D- 1048Veure més fotosVeure més fotosVeure totes les 24 fotos\nSi el que està buscant és per un hotel ben situat a Glesborg, no busqui més enllà de Holiday home Enøvej D- 1048. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. El Holiday home Enøvej D- 1048, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Aquest hotel ofereix nombroses instal.lacions en el lloc per satisfer el més exigent dels clients. A més, totes les habitacions ofereixen una gran varietat de comoditats com ara calefacció, aparell de televisió, reproductor de DVD/CD, forn microones, renta vaixelles per satisfer els clients més exigents. L'hotel ofereix una excelent varietat d'instal.lacions d'oci, incloent sauna. Holiday home Enøvej D- 1048 és una elecció inteligents per a viatgers a Glesborg, i ofereix una estada relaxant i sense molèsties.


Informació de la Ribera: EL PORTAVEU SOCIALISTA EN LES CORTS VALENCIANES ANTONIO TORRES, ACOMPANYAT DEL DIPUTAT FRANCESC SIGNES I LA SENADORA ENCARNA LLINARES VISITARAN LA RIBERA ALTA EL PRÓXIM DILLUNS\nEL PORTAVEU SOCIALISTA EN LES CORTS VALENCIANES ANTONIO TORRES, ACOMPANYAT DEL DIPUTAT FRANCESC SIGNES I LA SENADORA ENCARNA LLINARES VISITARAN LA RIBERA ALTA EL PRÓXIM DILLUNS\nEl dilluns 28 de gener els parlamentaris socialistes estaran en la Ribera Alta, per a poder constatar les moltes deficiències que tenen els ciutadans de la nostra comarca.\nSegons el secretari d’Organització dels socialistes en la Ribera Alta, Fernando Pascual, els parlamentaris socialistes no estan de vacacions com estan els del PP que no han volgut que el mes d gener s’òbriga el parlament dels valencians.\nPascual explica l’agenda de la visita dels diputats i càrrecs institucionals del PSPV-PSOE que recorreran la comarca de la Ribera Alta i que iniciaran la seua visita per Alginet.\nLa visita continuará en Alzira, on es realitzara una Roda de Premsa i posteriorment es desplaçaran a l’Hospital de la Ribera per a interessar-se per la problemàtica de les llistes d’espera, el funcionament i la falta d’aparcament d’este centre sanitari.\nPosteriorment visitaran el col·legi Batallar en l’Alcúdia on estaran acompanyats per l’AMPA del centre per a protestar pels barracons que allí existixen.\nEls parlamentaris socialistes acompanyats pel Secretari General de la Comarca Robert Martínez, per Alcaldes i portaveus socialistes acabaran la jornada l’Algemesí.\nPascual considera que esta és la millor manera d’estar prop dels ciutadans, amb estes iniciatives els socialistes demostrem que tenim vocació de servir els nostres veïns, nosaltres estem en cada racó de la comunitat valenciana per a proposar que hi ha una forma diferent de fer les coses.\nPascual afirma que junt amb la sanitat, l’educació és una altra de les grans víctimes del Govern de Fabra en la nostra comarca. A més, continuarem reclamant que El Govern del PP en la Generalitat pague d’una vegada el deute que manté amb els ajuntaments de la nostra comarca, generada majoritàriament per la prestació de servicis que són competència del propi Govern de la Generalitat.


L'alcalde de Lleida reconeix "improvisació" amb el refugi de temporers i proposa habilitar-ne un de permanent tot l'any\nL'alcalde de Lleida, Miquel Pueyo, ha sortit al pas de les crítiques d'aquests últims dies relacionades amb l'atenció als temporers i ha qualificat "d'hipòcrites" aquells que critiquen que amb el refugi de temporers s'està fent un "efecte crida" ja que, si no hi és, "estem dient a les persones que dormin al carrer", ha dit. Sobre el refugi ha reconegut "improvisació" tot i que l'ha explicat per la "falta de temps" i ha anunciat que, de cara a l'any que ve, l'objectiu és buscar un espai que es pugui habilitar durant tot l'any per donar resposta a situacions excepcionals com la campanya de la fruita a l'estiu o el pla iglú a l'hivern. El vicepresident, Pere Aragonès, per la seva banda, ha destacat que enguany s'han multiplicat per 14 les sol·licitud per treballar a la campanya de la fruita, arribant a les 2.769 de 1.829 persones (1.209 a Lleida). A més, tres de cada quatre persones inscrites no s'havien dedicat a aquesta ocupació, ha destacat.\nTot i que dels treballadors contractats per la campanya de la fruita no han facilitat dades globals, ha concretat que 120 persones procedeixen del programa de renda garantida de ciutadania, 49 són aturats de llarga durada i 30 menors no acompanyats (MENA). Davant el fet que algunes persones a l'atur rebutgen feines a la recollida de la fruita per la curta temporalitat, el conseller de Treball, Chakir El Homrani, proposa que es pugui aturar la prestació mentre es treballa a la fruita i quan s'acaba el contracte, seguir cobrant l'atur sense haver d'iniciar un altre cop tot el procediment. "S'ha de buscar la fórmula per donar més estabilitat a les persones que es vulguin dedicar a la fruita", ha dit.\nPueyo ha insistit però a, de cara l'any vinent, cal buscar un espai que ofereixi "més garanties per no haver de córrer", com enguany. Ha afegit que el primer pas és recollir les dades de les persones que s'acullen actualment al refugi i que dormen al carrer, saber quin tipus de contractació tenen per buscar un espai depenent de les necessitats per "fer front a situacions diverses". "Hem d'intentar no trigar 30 anys més a trobar un model de gestió per la campanya de la fruita", ha conclòs..\nA la presentació de les novetats de la campanya agrària 2019 que s'ha fet aquest dijous al Centre Cívic l'Ereta, al Centre Històric de Lleida, han assistit Aragonès, Homrani, Pueyo i també la consellera d'Agricultura, Teresa Jordà. A la sortida s'han trobat amb una desena de persones que es manifestaven amb cartells, crits i xiulades contra la coneguda com a "Llei Aragonès", relacionada amb els contractes de serveis a les persones. L'Assemblea en Defensa dels Serveis Públics de Lleida registraran demà divendres una moció per al ple municipal del 26 de juliol on demanen a la Paeria un rebuig frontal a aquesta llei.\nLa Plataforma Fruita amb Justícia Social denuncia que la Generalitat "segueix sense afrontar la vulneració de drets de les persones temporeres" i que no presenten "cap mesura que millori substancialment" les condicions de les persones que venen a collir fruita.


La NASA presenta el planeta més semblant a la Terra | Ciència | EL PAÍS Catalunya\nLa NASA presenta el planeta més semblant a la Terra\nEl Kepler-452b orbita a la zona habitable d'una estrella similar al Sol\n24 JUL 2015 - 07:14\tCEST\nAra que fa vint anys des que Michel Mayor i Didier Queloz van descobrir el primer planeta fora del nostre sistema solar, els científics de la NASA acaben de presentar en societat el Kepler-452b, un planeta de grandària semblant a la Terra i que orbita a la zona habitable d'una estrella semblant al Sol. La NASA l’ha qualificat de "cosí de la Terra més gran i més vell".\nLa NASA l’ha qualificat de “cosí de la Terra més gran i més vell”\nEl Kepler-452b és el planeta més petit descobert fins ara que orbita a la zona habitable d'una estrella com el nostre Sol. La NASA va explicar en roda de premsa que el planeta és un 60% més gran que la Terra, motiu pel qual la gravetat en la seva superfície seria el doble, però així i tot la seva grandària permet als científics avançar que el planeta és rocós, amb una atmosfera més densa i un bon nombre de volcans actius. El sistema Kepler-452 es troba a 1.400 anys llum de distància de la Terra, a la constel·lació del Cigne (Cygnus).\nEncara que és més gran, un any a Kepler-452b té gairebé la mateixa durada que a la Terra: triga 385 dies a completar l’òrbita entorn de la seva estrella. "Aquesta troballa apassionant ens apropa un pas més a trobar una Terra 2.0", va assegurar John Grunsfeld, administrador associat de la NASA. "Aquest és fins ara el planeta que més s'assembla a la Terra i a una cosa que podem anomenar llar", va explicar un altre dels científics del programa, segons recull EFE.\nLa zona habitable és la regió al voltant d'una estrella on les temperatures són les adequades perquè l'aigua pugui existir en forma líquida, per la qual cosa augmenten les possibilitats que pogués sorgir-hi vida. Tant la Terra com el Kepler-452b orbiten una estrella amb aproximadament la mateixa temperatura. No obstant això, l'estrella del Kepler-452b té 6.000 milions d'anys, 1.500 milions d'anys més que el nostre Sol, per la qual cosa probablement és més calent i més brillant. Amb el Kepler-452b, el nombre total de planetes confirmats arriba als 1.030.\nLa conquesta de Plutó inicia una nova era en l’exploració espacial


Yankee Stadium - Viquipèdia, l'enciclopèdia lliure\n40° 49′ 46″ N, 73° 55′ 35″ O / 40.82957°N,73.92639°O / 40.82957; -73.92639\nNew York Yankees i New York City FC\nEl Yankee Stadium és un estadi de beisbol de la ciutat de Nova York i és la seu dels New York Yankees, equip de les Grans Lligues de Beisbol dels Estats Units. El recinte, inaugurat l'any 2009, va reemplaçar l'antic Yankee Stadium, situat precisament a la rodalia del nou estadi. En termes generals, l'edifici té similars característiques a l'antic, tot i que un 63 per cent més gran i amb incorporacions modernes.\nÉs l'estadi més car mai construït en la història del beisbol; i el segon recinte esportiu, a nivell mundial, darrere de l'Estadi de Wembley. Altres seccions de l'estadi inclouen el Monument Park, localitzat al darrere del jardí central i lloc dedicat a la memòria dels millors jugadors del club, el New York Yankees Museum, col·lecció d'objectes relatius a la història dels Yankees i al beisbol, i el Great Hall, ampli espai que allotja diverses botigues i restaurants. El bitllet més car, per veure un partit, es va valorar en US$ 2.625 dòlars.\n2.2 Altres esdeveniments\nEncara que oficialment el primer partit de la temporada va ser el 16 d'abril enfront dels Cleveland Indians, l'equip local va tenir el seu primer joc de pretemporada el 3 d'abril davant dels Chicago Cubs amb victòria de 7-4. El llançament cerimonial va ser realitzat per Reggie Jackson. La inauguració de l'estadi va tenir la presència de famosos exjugadors dels Yankees com el mateix Reggie Jackson, Rickey Henderson i Rich Gossage.\nEl Yankee Stadium és la seu del New York City Football Club, franquícia de la Major League Soccer propietat del Manchester City i dels New York Yankees.\nRedbull Estats Units 2016\nA Wikimedia Commons hi ha contingut multimèdia relatiu a: Yankee Stadium\nObtingut de «https://ca.wikipedia.org/w/index.php?title=Yankee_Stadium&oldid=20118243»\nLa pàgina va ser modificada per darrera vegada el 28 jul 2018 a les 22:09.


Lletra de batalla: L'Èlia va de bòlit (primer capítol)\nL’Èlia mai no s’hauria imaginat que allò pogués passar-li a ella.\nEstava convençuda que segons quina mena d’aventures només les viuen els personatges de contes, novel·les o dibuixos animats. Però li va passar. I si continueu llegint coneixereu en quines situacions extraordinàries es va veure embolicada.\nPotser no us ho creureu i pensareu que tot plegat va ser un somni, però us ben asseguro que va succeir tal com ho explicaré.\nAra bé, abans de compartir amb l’Èlia el dia més sorprenent i emocionant de la seva vida, potser l’hauríem de conèixer una miqueta.\nL’Èlia era una nena que, com moltes altres de la seva edat, anava sempre amb el coet al cul.\nAl matí es llevava a quarts de vuit i de seguida arribava la Sílvia, la cangur, amb qui acabava d’esmorzar. Els seus pares començaven a treballar molt d’hora i amb prou feines els podia veure un momentet de bon matí. La Sílvia l’acompanyava a escola. Sonava la sirena i començaven les classes. Feia quart de primària i la mestra no els deixava respirar de tanta feina com els posava. L’activitat de classe no s’aturava mai. Que si aprendre a dividir per dues o tres xifres, que si posar els accents, que si el funcionament del cos humà o el nom dels pobles de la comarca... I si algú no portava els deures fets, la mestra feia veure que es tornava boja: obria molt els ulls, ensenyava les dents i semblava que li hagués de sortir bromera per la boca.\nSort que durant la mitja hora del pati l’Èlia podia passar una estona amb les seves amigues.\nLa major part dels dies dinava al menjador de l’escola i, durant l’estona que podria haver tingut lliure, després de dinar i abans que comencessin les classes de la tarda, els seus pares l’obligaven a fer alguna activitat, com ara teatre, informàtica, judo o escacs. Tant que li hauria agradat seure al pedrís i explicar-se tota mena de secrets i confidències amb la Maria i la Gemma, que també dinaven al menjador escolar.\nA la tarda, quan sortia de l’escola, tot era córrer: dilluns i dimecres cap al conservatori de música, on aprenia llenguatge musical, cant coral i a tocar la flauta travessera; i dimarts i dijous a l’acadèmia d’anglès, on ella i els seus companys cantaven cançons, aprenien els verbs irregulars i sempre que podien treien de polleguera la professora. L’única tarda que no tenia cap activitat extraescolar era la del divendres, però els pares tot sovint aprofitaven per anar a comprar roba, passar pel supermercat o manar-li que endrecés l’habitació.\nPer si no n’hi havia prou, els dissabtes al matí l’Èlia havia d’anar a la piscina i a la tarda havia de fer els deures de l’escola, de música i d’anglès... Si no enllestia dissabte, li tocava d’acabar diumenge. El cap de setmana passava com un llampec. En un tancar i obrir d’ulls tornava a ser dilluns, recomençava la setmana i altre cop l’anar de bòlit i el coet al cul...\nJa us podeu imaginar que amb tot aquest tràfec d’activitats l’Èlia vivia estressada fins a les orelles. Si a tot plegat hi afegim que menjava tan a poc a poc com la seva tortuga Olívia, i que els aliments se li convertien, dins la boca, en una bola densa, gairebé impossible d’empassar, entendreu que mai no li quedava temps per fer cap de les moltes coses que també li haurien agradat: mirar la tele, jugar amb la Nintendo, escoltar música amb l’mp4 o, simplement, estirar-se al sofà panxa enlaire i encantar-se tot mirant passar les mosques.\nL’Èlia, com hem dit, anava tot el dia atrafegada. Per això, a la mínima que podia deixava volar la imaginació i somiava desperta. Quan anava amb cotxe o caminava pel carrer, feia veure que era la protagonista d’un programa de televisió en una cadena on no n’emetien cap altre. S’imaginava que tot, al seu voltant, estava ple de càmeres ocultes que la filmaven constantment. En aquell canal, per tant, dedicaven totes les hores del dia a projectar la seva vida apassionant per a una audiència de milions d’espectadors.\nQuan arribava l’hora de dutxar-se, no tenia pressa.\nPer més que la mare sempre li repetís “Au, corre, que has de sopar!”, l’Èlia posava el tap a la banyera, l’omplia amb un pam d’aigua i, mentre els grans la suposaven esbandint-se el cap o fregant-se l’esquena, feia una guerra de vaixells amb l’esponja i l’ampolla de sabó, que lluitaven contra el xampú i l’esprai antifongs... Al final, la mare, vermella com un tomàquet per la desesperació de veure que el temps corria i encara no havia començat a ensabonar-se, treia el cap per la porta i l’amenaçava de deixar-la un mes sense internet si no acabava en cinc minuts i ho deixava tot endreçat.\n(Primer capítol de la novel·la infantil "L'Èlia va de bòlit", Barcanova, 2013)\nQuadern de mots 4 de juny de 2013 a les 19:43\nL'Èlia sembla molt eixerida.


2n d'ESO - Sortida LLull- Arxiduc - 19 desembre - Aula Balear\n2n d’ESO - Sortida LLull- Arxiduc - 19 desembre\nUs informam que dijous 19 de desembre (si les condicions meteorològiques són favorables) realitzarem una sortida a Valldemossa amb l’alumnat de 2n d’ESO des de les 09.00 a les 16.30 hores.\nAl voltant de les ermites velles de Valldemossa, i molt a prop de Miramar, entre el cel i la terra, hi trobam un espai tocat per la mirada contemplativa de dos personatges emblemàtics per a la nostra història i cultura: el beat Ramon Llull (1232-1316) i l’Arxiduc Lluís Salvador (1847-1915).\nÉs un territori on la visió s’eleva per damunt de l’espès alzinar i es perd per l’horitzó de la mar, un espai on hi arrelà també l’espiritualitat eremítica, de vida dura i austera; un indret on es fonen, en la immensitat del temps i com a una sola, les ànimes de dues persones que el compartiren, però amb sis segles de diferència.\nLa ruta s’inicia a Ca Madò Pilla, hostatgeria que fundà l’Arxiduc sobre les antigues cases de Ca na Matgina. D’aquí, pel camí del Bosc, s’arriba a l’ermita de la Trinitat i les ermites velles, del segle XVI. Molt a prop hi trobam la capella del Puig del Verger, el mirador dels Tudons de l’Arxiduc i també la cova del Beat Ramon Llull.\nL’itinerari, no massa llarg i amb poc desnivell, discorre per un paratge de gran bellesa i d’una enorme riquesa natural. A més, ens permet aprofundir en la vida i en l’obra d’aquests dos grans personatges de la nostra història, mentre recorrem pausadament aquest espai natural del vessant marítim de la serra de Tramuntana, patrimoni mundial de la UNESCO, entre Valldemossa i Deià, curull d’històries i de llegendes.\nL’alumnat del menjador tendrà el pícnic de l’escola (hauran de dur la carmanyola i bidó o cantimplora de casa ) , la resta haurà de dur berenar, dinar i aigua. Seguint amb el nostre compromís amb el Medi ambient, any rere any duim a terme accions i propostes que facin una societat més sostenible, basada en el respecte a la natura, a la societat i a la vida en general.\nEls darrers anys un dels nostres objectius és contribuir a la reducció i/o eliminació del plàstic del nostre centre.\nRecordau que convé que l’alumnat vengui amb roba còmoda i d’abric, a més a més de sabates esportives.\nLlistat de llibres de secundària, batxiller i cicles per al curs 2020-21\nLlistat provisional d’escolarització, curs 2020-21\nV Fira Emprenedors Aula Balear (3.0) Confinada


Condemna de l'atemptat terrorista a Barcelona\n01/09/2017 - Opinió\nMíriam Valldeperes - Jutgessa de Castellar del Vallès\nDes del Jutjat de Pau de Castellar del Vallès volem expressar la nostra més enèrgica condemna pel vil atemptat terrorista que s'ha emportat, ciutadans veïns de Barcelona, ciutadans que visitaven la nostra ciutat, ciutadans grans i petits d'arreu que passejaven per la nostra emblemàtica Rambla, ciutadans tots, INNOCENTS. Alhora, fem arribar el nostre més profund condol i més ampli suport als familiars i amics de les víctimes. Així com a totes aquelles persones que d'una manera o altra des del seu posicionament varen ser testimonis directes de la matança. Testimonis muts, però, colpits pel que era un dia assolellat d'agost .\nAquest covard atemptat, com tots els que s'han produït anteriorment, no serveixen més que per produir dolor i patiment i no poden tenir cabuda en la nostra societat. La violència terrorista no té cap justificació, com tampoc la té qualsevol altre tipus de violència en la vida de les persones i el seu únic camí és el de desaparèixer de les nostres vides.\nDes del Jutjat del nostre Municipi , seguirem aportant tot el nostre treball i esforç en defensa de les llibertats i de la vida en pau a tot el món. Per últim, voldríem aportar el nostre\npetit granet de sorra oferint a tots els ciutadans i ciutadanes que varen viure la terrible barbàrie, el que sabem fer, escoltar-los, ajudar, i sumar-se als diversos actes de condemna d'aquest cruel atemptat, apropar-nos a ells i oferir-los tot el nostre suport tant en l'àmbit jurídic, psiquiàtric com psicològic, així com a totes les possibles accions que ajudin a minimitzar el dany d'aquest funest episodi en la vida de la capital del nostre país.


Consell de Barri de la Prosperitat – NouBarris.Net\nLa Prosperitat Política\n23 de novembre de 2021 22 de novembre de 2021 Informatius\tConsell de barri, La Prosperitat, Participació\nLa sessió serà presencial, sense reserva prèvia, i tractarà sobre l’estat de Pla de Barris, entre d’altres punts del dia\nContinuen les sessions dels Consells de Barri al districte. L’evolució de la pandèmia permet que aquests tinguin un caràcter presencial o semipresencial, en funció del que s’acordi prèviament a la Comissió de Seguiment. En el cas de la Prosperitat la sessió es realitzarà presencialment a l’Escola Mercè Rodoreda (carrer del Vesuvi, 35) sense reserva prèvia.\nEl consell de barri començarà a les 19h i no hi haurà retransmissió per Youtube. Per motius sanitaris, caldrà registrar-se a l’entrada i l’ús de mascareta serà obligatòri. Entre el punts de l’ordre del dia hi ha l’Estat del Pla de Barris, el Pla de neteja, els projectes de pressupostos participatius i un torn obert de paraules al final per a preguntes que fan referència a temes o col·lectius del barri de la Prosperitat.\nEls consells de barri estan formats pels regidors de districte, els representants dels grups polítics, serveis, entitats i associacions i, evidentment, la ciutadania. S’hi parla de plans, projectes i actuacions que tenen lloc al barri. Un cop acordat tot, es transmeten les propostes als òrgans pertinents de l’Ajuntament perquè hi donin resposta.\n7 de maig de 2018 Consell de Barri de la Prosperitat\n14 de juny de 2017 Consell de Barri de la Prosperitat\n← TMB farà obres a l’L4 i l’L5 al Turó de la Peira, Vilapicina i la Torre Llobeta per evitar les vibracions\nTorre Baró diu adeu al transformador aeri d’Endesa →


Hi ha nous productes a la indústria del paviment, per què l’LVT és insubstituïble? -Notícies-Topflor China limitada\nHi ha nous productes a la indústria del paviment, per què l’LVT és insubstituïble?\nVist:7 Autor: Editor del lloc Hora de publicació: 2021-06-01 Origen: lloc\nLVT és actualment un dels productes més populars al mercat dels paviments. Té una gran varietat de patrons de textura, una capa protectora especial a la superfície, resistent al desgast, resistent a les ratllades, resistent als UV, antibacterià i antiestàtic. També hi ha diferents materials d’imitació que combinen funcions i aparences. Un cos s’ha convertit en el corrent principal de materials per al sòl en els darrers anys, adequat per a llars, espais públics i llocs mèdics.\nUn dels avantatges de la LVT és el seu alt grau d'imitació. La textura de la superfície i l'efecte similar al relleu la fan gairebé indistingible de l'objecte d'imitació. LVT també té consideracions considerades quant a la instal·lació. O bé adopteu una estructura de volta determinada, o utilitzeu tecnologia d’autoconnexió o s’adhereixin directament al substrat del terra i també es pot equipar amb una capa inferior especial per satisfer diversos requisits.\nA la indústria del paviment on la taxa d’eliminació continua sent elevada, el sòl LVT ha estat capaç de mantenir el seu estat irreemplaçable. Per què és això? Crec que també heu de tenir curiositat, oi? Avui us portaré amics a conèixer més sobre la singularitat del sòl LVT.\nEn comparació amb altres materials de revestiment de terres. En comparació amb les rajoles ceràmiques, són comparables en termes de color, textura, resolució i efectes de simulació, però el LVT és més lleuger, més flexible, més càlid, més còmode per als peus i més fàcil d’instal·lar. En comparació amb el sòl de fusta tradicional, l’efecte visual és gairebé el mateix, però el rendiment LVT és millor. No és tan delicat com el sòl de fusta tradicional, és més fàcil de mantenir i no és fàcil de ratllar.\nPer què es va escollir? Pot satisfer diverses necessitats de disseny, de manera que qualsevol espai pot semblar translúcid i ampli. És molt versàtil, ja sigui per a l’oficina o a casa, pot fer una bona feina i també es pot personalitzar segons les necessitats i pot tenir un alt valor mentre té connotació. És insonoritzant i insonoritzat, compressiu i resistent al desgast, impermeable i antilliscant, antiveixant i antibacterià, ecològic i ecològic i fàcil de mantenir. A més, el pis LVT no tria ocasions, es pot aplicar a qualsevol lloc. Es pot veure a cases, hospitals, hotels, escoles, gimnasos, centres comercials, edificis d’oficines, gimnasos i altres llocs.\nEl paviment de PVC amb patró teixit de moda


VIATGE A ULLDECONA\nEl diumenge 28 de maig ens vam anar d'excursió al límit de la província de Tarragona, a Ulldecona. La idea era visitar oliveres mil·lenàries. Només arribar ens trobem amb Paco, el nostre guia, que ens va anar explicant coses sobre les seues oliveres.\nPel que sembla, a les Terres del Sènia i especialment a Ulldecona es troba la concentració més gran d'oliveres mil·lenàries del món, han rebut premis per la protecció del paisatge i això els ha ajudat que investigaren entre les seues oliveres, amb noves tècniques, per datar els monuments fòssils vius que tenen en els seus camps. Així van trobar a "La farga de l'Arión" plantada l'any 314 dC, amb el mandat del romà Constantí I.\nTambé ens va explicar per què les oliveres es consideren un regal dels déus. Segons explica la mitologia grega, l'olivera sorgeix d'una competició entre dos dels seus déus, exactament entre Pales Atenea (deessa de la saviesa) i Posidó (déu dels mars), per veure que déu podia oferir el bé més preuat als ciutadans hel·lens. Posidó va emergir un cavall fort, ràpid i àgil, mentre que Atenea va fer brollar l'olivera a les portes de l'Acròpoli amb el qual, segons relata la llegenda, va indicar que "no només els seus fruits serien bons per menjar sinó que s'obtindria un líquid extraordinari per aliment dels homes, per alleujar les seves ferides i capaç de donar flama per il·luminar les nits".\nVam poder contemplar bells exemplars d'oliveres, encara que els nostres agricultors consideraven que ells els cuidarien d'una altra manera, necessitaven alguna poda, entre altres coses. I envoltats d'un paisatge similar al nostre, amb parets i casetes de pedra en sec.\nVam acabar la visita provant quatre varietats diferents d'oli de la zona, inclòs l'oli d'olivera mil·lenària.\nVam menjar a l'ermita de la Pietat, situada en un mirador natural. On per arribar, el conductor de l'autobús va fer gala de la seva perícia al volant.\nLa tarda va ser tranquil·la passejant per Ulldecona, prenent alguna cosa fresca per combatre la calor, i tornada a casa.\nPublicat per AC LAFontanella a 2:49\nVIATGE A ULLDECONA El diumenge 28 de maig ens vam...


Concurs d’idees per recuperar el pessebre vivent a Escaldes | BonDia Diari digital d'Andorra.\nDc., 11/08/2010 - 16:15\nConcurs d’idees per recuperar el pessebre vivent a Escaldes\nEl Comú d’Escaldes ha convocat un concurs d’idees sobre el pessebre vivent, representació cultural que es va començar a desenvolupar a la parròquia l’any 1955 i que van durar fins al començament dels anys 60.\nAtesa la importància que ha tingut tant per a la parròquia com per a Andorra aquesta tradició, i coincidint amb la capitalitat de la cultura catalana 2011, la corporació ha dedicat l’espai Herència al Pessebre vivent. L’objectiu és recuperar el pessebre per posar en relleu la tradició i donar-la a conèixer a la població, sobretot entre els més joves. De la mateixa manera, també es vol retre homenatge als pioners del pessebre vivent, als seus creadors i a totes les generacions de ciutadans de la parròquia que el van fer possible. Aquest concurs d’idees està obert a totes les possibilitats, ja que el format és lliure i pot ser presentat en qualsevol suport.\nLes persones interessades han de presentar una proposta que plasmi una representació adequada de tot el que va significar el pessebre vivent d’Engordany per als habitants de la parròquia. La proposta artística ha de contenir una oferta econòmica indicant el preu total ofert per a la prestació dels treballs licitats, així com una memòria explicativa de la proposta artística amb l’explicació i metodologia de la proposta de recuperació, la proposta de presentació dels continguts, de disseny, de fotografia i totes aquelles altres propostes que el licitador cregui oportú afegir.\nEls membres del jurat tindran en compte la creativitat, originalitat, aspecte educatiu, factibilitat, accessibilitat, impacte i cost de totes les propostes.\nEn tots els casos el sostre econòmic aproximat que es pot destinar per posar en pràctica la proposta és de 15.000 euros.\nEl guanyador del concurs rebrà un premi de 2.000 €, a compte dels honoraris de la direcció per l’execució de la proposta escollida i serà, per tant, el responsable de portar-la a terme, en la mesura que aquesta hagi estat adjudicada.\nEl termini de lliurament de les propostes finalitza el dia 29 de setembre del 2010, a les 17.15 hores.


Tens una hipoteca? Truca’ns sense compromís. Pot estar pagant de més | Prats Advocats\nTens una hipoteca? Truca’ns sense compromís. Pot estar pagant de més\nSegurament portes molts anys pagant les quotes de la teva hipoteca, però no t’has parat a pensar, o no has tingut temps per revisar si les condicions establertes a l’hora de constituir la hipoteca eren les més correctes o adequades per als teus interessos.\nTranquil, no ets una excepció. Al seu moment, per la necessitat d’aconseguir una hipoteca per la compra del teu pis, la confiança dipositada en els consells de la persona que teníem al davant, la nostra inexperiència davant aquest tipus de situacions i dur-les a terme sense comptar amb l’assessorament extern i expert d’un advocat especialitzat en dret bancari, ens van portar a signar hipoteques que podien estar afectades per clàusules abusives, com la clàusula terra o poc transparents, com l’IRPH, si aquest és el teu cas, o intueixes que pot ser-ho a Prats Advocats podem ajudar-te a solucionar aquest problema i iniciar el camí per regularitzar la situació i aconseguir que recuperis els diners pagats de més durant aquests anys.\nEl fet de tenir una hipoteca afectada per aquest tipus clàusules abusives, està perjudicant directament la teva “butxaca”, ja que estàs pagant molts més diners de què realment hauries d’abonar. Les entitats financeres ho saben i per això, en moltes casos, estan tancant acords de manera particular amb els afectats per, a la fi, arribar a un acord que els suposarà molt menys costos financers que si la reclamació d’aquests imports pagats de més derivats de clàusules abusives com la clàusula sòl es reclamaran a través d’un advocat i via judicial; fins i tot, de vegades, el banc ha modificat aquest tipus de clàusules sense comunicar-ho directament a client.\nSi tens una hipoteca, inverteix uns minuts i revisa l’escriptura del préstec hipotecari. Si està afectada per una clàusula sòl, està referenciada a l’IRPH … has de tenir clares dues coses bàsiques: estàs perdent diners, però el pots reclamar.\nSom especialista en la reclamació de clàusules sòl\nEn el cas de la clàusula sòl, a Prats Advocats portem molt temps defensant els interessos dels nostres clients presentant reclamacions contra els bancs aconseguint un altíssim percentatge d’èxit. En el cas d’hipoteques referenciades a l’IRPH haurem d’esperar fins al 3 de març, moment en el qual el Tribunal Superior de Justícia de la Unió Europea determinarà finalment si aquest índex, tal com va avançar l’advocat general de la Unió Europea, és poc transparent, si fora així s’obriran les portes per presentar reclamacions per aquest tipus d’hipoteques. Tot sembla indicar que la seva sentència seguirà el camí marcat per l’advocat general de la Unió Europea. En aquest cas, estem parlant de quantitats molt elevades, que en una hipoteca tipus poden superar els 30.000 €\nHagis detectat o no en la teva hipoteca alguna clàusula abusiva, si tens dubtes sobre el tema o senzillament tens una hipoteca, però no acabes de saber el seu condicionat o no tens temps per revisar la teva escriptura de préstec hipotecari, el nostre consell és que et posis en mans d’un despatx d’advocats especialitzat en dret bancari com Prats advocats.\nNo et cobrem res si tu no cobres abans\nA Prats Advocats empatitzem amb els nostres clients, sabem que de vegades és complicat que una persona vulgui entrar en una tramitació legal, ja sigui pels costos derivats de la mateixa o per la inversió de temps o incomoditats que pot comportar; per aquesta raó, en el cas de les reclamacions de clàusules sòl, abusives, IRPH, reclamació de despeses de constitució de la hipoteca, o en altres àrees jurídiques com accidents, etc … a Prats Advocats estudiarem el teu cas sense cap tipus de compromís i t’assessorem sobre el camí a seguir. En el cas que decideixis emprendre algun tipus de reclamació, d’acció legal, no et cobrarem res si tu no cobres abans. I tot aquest tràmit el realitzaràs amb professionals de confiança, persones de proximitat que t’acompanyaran en tot moment; no seràs un més, a Prats Advocats cadascun dels nostres clients és únic i sou la nostra raó de ser.\nEl nostre consell, si tens una hipoteca truca’ns.\nEns veiem un dia sense cap tipus de compromís, la revisem i comprovem si tot és correcte, en aquest cas hauràs guanyat en tranquil·litat, si per contra detectem alguna irregularitat s’obriran les portes a la reclamació i a que puguis recuperar molts diners i deixar de pagar de més de manera injusta.\nSi tenies una clàusula sòl i vas tancar algun tipus d’acord privat amb el banc, TRUCA’NS igualment, el Tribunal Suprem ha dictaminat que en aquests casos també es pot presentar reclamació, ja que, segurament, aquest acord privat en cap manera haurà arribat a satisfer tot els diners que legítimament et correspondria.\nPrats Advocats, de confiança, amb proximitat i professionalitat\nAdocats Lleida, Especialistes reclamacions bancs, Hipoteques amb IRPH, IRPH, Prats Advocats, Reclamació clàusula sòl, Reclamació clàusula terra, Reclamació clàusules abusives, Reclamació IRPH


Greenpeace denuncia un secretari d'estat britànic per l'agressió a una activista\nField va fer fora a empentes la dona, que denunciava l'emergència climàtica en un acte d'etiqueta\n2 min. Barcelona 21/06/2019 13:27\nL'organització Greenpeace ha denunciat per agressió el secretari d'estat d'Exteriors, Mark Field, per haver fet fora de manera agressiva una de les seves activistes que va interrompre un sopar d'etiqueta per denunciar l'emergència climàtica. La dona agredida i diverses dones més, vestides de vermell, havien cridat consignes durant el discurs del ministre de Finances, Phillip Hammond, que presidia aquest sopar anual a la Mansion House de Londres.\nEn les imatges gravades per les càmeres es veu com Field empeny la dona contra la paret amb força i després l'agafa agressivament per la nuca per fer-la fora de la sala. El mateix secretari d'estat i diputat s'ha posat a disposició del govern per a una investigació interna sobre l'incident. També s'ha disculpat per haver-la "agafat" pel coll, però ha dit que tenia por que pogués anar armada.\nDiverses activistes, totes vestides de vermell i amb cintes que al·ludien a l'emergència climàtica, van interrompre el sopar de gala, on el ministre Hammond estava fent un discurs. El ministre va intentar continuar però el personal de seguretat el va fer parar fins a aconseguir fer fora les activistes, que cridaven al ministre: "Això és una emergència climàtica, senyor Hammond".\nUn cop les van fer fora de la sala, el ministre va comentar que "la ironia d'això és que aquest govern ha liderat el món amb el compromís d'una economia de zero emissions el 2050", un objectiu que, la mateixa nit que passava això a Londres, era eliminat del document de conclusions de la cimera de la Unió Europea a Brussel·les per les pressions dels estats de l'Europa de l'Est, dependents del carbó.